Bog - Dansk Whisky af Per Gregersen - Byens Forlag Whiskybog

Wed, 1 Apr 2026 00:02:10 +0200

Om bogen: De tager rundt på de fleste af de danske destillerier og får de sjove, skæve historier - det hele leveret i flot udstyr med et dejlig Coffee Book format. (Der tages forbehold for ændringer i tekst og design af bogen) Bag bogen står: Thomas Skovmand fra Byens Forlag, Peder Lund og Per Gren fra Gren&Lund samt Per Gregersen fra pgkommunikation. Har du smag for god whisky - og gode historier? Se videoen 'Dansk Whisky' her Bogen ”Dansk Whisky” – handler om de danske whiskyproducenter, som i disse år er i kraftig vækst og oplever hård medvind. Ja, gin er lige nu det helt store, men det ændrer ikke på, at whisky er og bliver en konge inden for spiritus; alene af den grund, at den er minimum tre år undervejs og kræver masser af omhu og kærlighed i processen. Det forstår de danske whiskyproducenter. Forhåbentlig forstår læserne af bogen det også… Projektet er i fuld gang og vi besøger de vidunderlige, sjove og skæve eksistenser, som knokler med at fadlagre den flydende livsglæde, som god whisky kan være. Ikke for at lave en smageguide til dansk whisky, men for at fortælle historierne om de mennesker, der står bag dette lille, men stærke danske iværksættereventyr. Forhåbentlig giver bogen lyst til at besøge de mange ildsjæle rundt om i landet. De har nemlig både gode historier og god whisky at byde på. Bogen designes og ideudvikles hos Gren&Lund, historierne skrives af journalist Per Gregersen og er udkommet på Byens Forlag. Så hvis du alligevel kun plejer at ønske dig sorte sokker og artige børn til jul, skal du måske allerede nu reservere plads under træet. Bare en tanke.

Pris: 269,10 DKK